Baggerudberga naturreservat

Baggerudberga naturreservat er et naturreservat i Nordre Land kommune. Det består av et bratt, sørvendt skogområde på 690 dekar vest for Dokka, dominert av gran og furu. Området ble vernet 6. desember 2024. Reservatet inngår i verneplan for skogvern. Sykling, riding og bruk av hest er forbudt med unntak av eksisterende stier og traktorveger avmerket på vernekartet. Verneforskriften sier at formålet med vernet er «å bevare et område som a. representerer bestemte typer natur i form av en lavlandsskog i et varmt mikroklima og sørvendte berg og rasmarker på rik berggrunn b. inneholder truet, sjelden eller sårbar natur som de sårbare naturtypene kalk- og lågurtfuruskog og kalkgranskog og truede arter i flere organismegrupper som karplanter og moser. Det er en målsetting å beholde verneverdiene i mest mulig urørt tilstand, og eventuelt videreutvikle dem.» Referanser